Nielsen var danskfødt og tok juridisk embedseksamen ved Københavns Universitet i 1804. Etter noen år i det danske embedsverket flyttet han til Norge, hvor han ble fullmektig for Gregers Plade Stranger, amtsforvalteren i Jarlsberg. Nielsen giftet seg med Strangers datter Elsa Catharina i 1810, og året etter ble han selv amtsforvalter i Jarlsberg. I 1819 ble han utnevnt til sorenskriver i Søndre Jarlsberg. Han beholdt dette embedet frem til han døde i 1847.